સારાંશ માટે દસ્તાવેજ: સરકારનું કહેવું છે કે સોશિયલ મીડિયા પ્લૅટફૉર્મ ઉપરથી વાંધાજનક સામગ્રી તાત્કાલિક હઠી જાય તથા તપાસની પ્રક્રિયા દરમિયાન કંપનીઓ સરકારી એજન્સીઓને સહયોગ કરે તે માટે આ જાહેરાત કરવામાં આવી છે.

તાજેતરમાં લાલ કિલ્લા હિંસા દરમિયાન માઇક્રો-બ્લૉગિંગ પ્લૅટફૉર્મ ટ્વિટર દ્વારા સરકારી એજન્સી દ્વારા ચિહ્નિત હેન્ડલ્સને અનબ્લૉક કરી દેવામાં આવ્યા હતા, જેથી આ પ્રકારના નિયમન આવશે તેવી અટકળો હતી.

સરકારનો દાવો છેકે દેશની એકતા, અખંડિતતા, સાર્વભૌમત્વ ; મહિલાઓની ગરિમા, કોમી સૌહાર્દ અને વંશીય હિંસાને નાથવા માટે નિયમન જરૂરી છે.

પરંતુ 'ઍન્ડ-ટુ-ઍન્ડ ઍન્ક્રિપ્શન'ની વચ્ચે ટેક જાયન્ટ્સ નવા નિયમોનું પાલન કેવી રીતે કરશે, તે એક સવાલ છે.

સોશિયલ મીડિયા માટે વ્યવસ્થાસંબંધિત નિયમો ત્રણ મહિના બાદ લાગુ થશે જેથી કંપનીઓ આ માટે જરૂરી વ્યવસ્થા ઊભી કરી શકે. જ્યારે અન્ય નિયમો નૉટિફિકેશનના પ્રકાશનની સાથે તાત્કાલિક અસરથી અમલમાં આવશે.છે.

નિયમન, નિયંત્રણ અને નિયમો

PATALLOK POSTER

કેન્દ્રીય ઇન્ફર્મેશન ટેકનૉલૉજી મંત્રી રવિશંકર પ્રસાદે ગુરુવારે નવી દિલ્હીમાં પત્રકારો સાથે વાતચીત દરમિયાન નવા નિયમો અંગે માહિતી આપી હતી અને જણાવ્યું હતું કે સરકારવિરોધી ટીકા તથા વિરોધી મત આવકાર્ય છે.

સાથે જ ઉમેર્યું કે લાંબા સમયથી સોશિયલ મીડિયાના દુરુપયોગ સામે અવાજ ઉઠી રહ્યો હતો, એટલે 'સોશિયલ મીડિયાના દુરુપયોગ સામે સોશિયલ મીડિયાના યૂઝરને ફરિયાદ કરવા માટે કોઈ મંચ મળે તે જરૂરી છે.'

પ્રસાદના કહેવા પ્રમાણે, "સક્ષમ કોર્ટના આદેશ કે સરકારી એજન્સીના આવેદન ઉપર સોશિયલ મીડિયા પ્લૅટફૉર્મે વાંધાજનક ટ્વીટ (કે મૅસેજ) કોણે વહેતો કર્યો તે અંગે માહિતી આપવી પડશે."

"દેશના સાર્વભૌમત્વ, અખંડિતતા, કાયદો અને વ્યવસ્થા, અન્ય દેશો સાથે સંબંધ, દુષ્કર્મ તથા જાતીય રીતે વાંધાજનક સામગ્રી ઉપર જ આ નિયમો લાગુ પડશે."

સોશિયલ મીડિયા અને OTT નિયમન માટે નવા નિયમો જાહેર કરવામાં આવ્યાં છે.

સોશિયલ મીડિયા કંપનીઓ પ્રત્યે સરકારના આ વલણને તાજેતરમાં લાલ કિલ્લામાં થયેલી હિંસા સાથે જોડીને જોવામાં આવે છે. જેમાં ટ્વિટરે સરકાર દ્વારા ચિહ્નિત અકાઉન્ટ્સને પહેલાં બ્લૉક કરી દીધા હતા અને સરકારના નિર્દેશ પહેલાં જાતે જ તેને અનબ્લૉક પણ કરી દીધા હતા.

પ્રસાદે કહ્યું, "દરેક સોશિયલ મીડિયા પ્લૅટફૉર્મનું ભારતમાં સ્વાગત છે, પરંતુ આ માટે બેવડાં ધારાધોરણ ન  હોય શકે. સોશિયલ મીડિયા કંપનીઓ કૅપિટલ હિલ્સમાં (વૉશિંગ્ટન ડી.સી.ના વિસ્તારના સંદર્ભમાં)...\nદસ્તાવેજની સમાન ભાષામાં સારાંશ:
કેન્દ્ર સરકારે સોશિયલ મીડિયા કંપનીઓ તથા ઓ.ટી.ટી. પ્લૅટફૉર્મનું નિયમન કરવા માટે નવા નિયમોની જાહેરાત કરી છે.